Dief kom sy moses teë in voormalige Mej. SA | Maroela Media
Solidariteit bekommerd dat skooljaar na 2021 oorspoel
Dief kom sy moses teë in voormalige Mej. SA
Cindy Nell, die voormalige Mej. Suid-Afrika, het vandeesweek sommer self 'n dief agternagesit.
Nell het op haar Facebook-blad verduidelik sy was Donderdag in Seepunt in Kaapstad besig om 'n pedikuur te kry. "My motor was oorkant die pad, reg waar ek dit uit die venster kon sien, parkeer," het sy vertel. "Eers het 'n groot, ou vrou baie naby aan my motor verbygeloop en subtiel ingekyk. Ek het eers gedink 'dis vreemd', en toe tien minute later het 'n welgeklede man, in sy 20's, met 'n afstandbeheerder na my motor geloop en aan die ander kant van my motor gebuk, asof hy iets wou optel. Hy het egter my passasierdeur oopgemaak en my skootrekenaarsak agter my sitplek gehaal en ewe gemaklik weggestap."
Nell het gesê sy het vergeet sy kan vinnig hardloop, maar met die krullers in haar hare en 'n halwe pedikuur, het sy die man vir ongeveer 'n halwe blok agterna gesit. "Ek het my skootrekenaarsak van sy rug afgepluk en kon hom selfs oor die kop slaan. Nog twee mans het hom gejaag, maar hy het weggekom."
Sy deel 'n paar lesse uit dié voorval:
– moet nooit jou skootrekenaar in die motor los nie – ons weet dit, maar ons vergeet soms
– misdaad is oral en niemand is uitgesluit nie
– die gerug oor die afstandbeheer/sluitstelsel is werklik
– ek stel nie voor dat enigiemand misdadigers moet konfronteer of jaag nie, maar soms neem mens se instink oor.
"Dankie aan die brawe mans wat probeer help het en aan Seepunt-sekuriteit," het sy bygevoeg. Volgens haar is daar baie ooggetuies en vingerafdrukke en kringtelevisiebeeldmateriaal. "So miskien kan ons hom agter tralies kry. Ek het my skootrekenaar terug en dit lyk of my hardlopery vrug gedra het. Goeie ou Afrikaanse meisie – hulle maak ons sterk groot."
Nell is in 2002 as Mej. Suid-Afrika gekroon.
Polisie verwelkom vonnis in mensehandelsaak
Dolfyn in Nelson Mandelabaai geskiet
Pragtig Cindy. Ek is bly als het goed afgeloop. Jy het gelukkig die verrassings-element aan joù kant gehad, anders kon dinge hèèl anders verloop het..
Snaaks, sy se niks van die SAPS se hulp nie …
Vir so n mooi girl sal ek ook moord pleg. Mooi gedaan
Mooi my so Cindy!!!
Almal sê nou "mooi Cindy"…. maar is mense regtig nog so dom om waardevolle goed oop en bloot in motors te los? HALLOOOOO!!! ONS WOON IN SA!!!! Bere jou goedjies- steek dit onder die sitplek of in die kattebak weg…. Selfs my 5jarige weet dit….